Yevropa iqtisodiyotiga ishonch kutilmaganda oshdi — Bloomberg

Narxlarning ko‘tarilishidan qo‘rquv ikkinchi oyga pasaygani sababli Yevropa hududi iqtisodiyotiga ishonch kutilmaganda oshdi. Bu haqda Bloomberg xabar bermoqda.

Yevropa Komissiyasi tomonidan tuzilgan o‘lchov may oyida 105 ga ko‘tarildi. Aprel oyida bu ko‘rsatkich 104,9 edi. Iqtisodchilar esa narxlarni keskin ko‘tarilishini kutishgan edi.
Ishlab chiqaruvchilar o‘rtasidagi ishonchning pasayishi xizmatlar va qurilish sohalarida yaxshi ko‘rsatkichlar bilan qoplandi. 
Kelgusi 12 oy ichida narxlarning kutilgan o‘lchovi pasayganligi sababli iste’molchilarning kayfiyati ham yaxshilandi.
Ukrainadagi urush rekord darajadagi inflyatsiyani kuchaytirib, mintaqa bo‘ylab yashash narxlarini oshirmoqda. 
Seshanba kuni e’lon qilinishi kerak bo‘lgan ma’lumotlarga ko‘ra, bu oyda Yevropada narxlar 7,8 foizga ko‘tarilgan — bu barcha vaqtlarning yana bir yuqori darajasi.
Yevropa Markaziy banki pul-kredit siyosatini normallashtirishni boshladi. Rasmiylar iyul oyida o‘n yildan ortiq vaqt ichida birinchi marta foiz stavkalarini oshirishga tayyorlanmoqda.
Avvalroq Rossiyada o‘tgan yilning avgustidan beri ilk bor narxlar tushib, deflyatsiya yuz bergani haqida xabar berilgan edi.